શરિયત કોર્ટને ખાપ પંચાયત સાથે સરખાવવી પણ યોગ્ય નથી કેમકે ખાપ પંચાયતો પારિવારિક સિવાય બીજા સિવિલ મેટર અને કેટલીક વાર ક્રિમીનલ મેટર(ચોરી,બળાત્કાર,હત્યા,વગેરે)માં પણ હસ્તક્ષેપ કરે છે, ફેસલો આપે છે. આ પંચાયતોનું પણ કોઈ કાયદાકીય અસ્તિત્વ નથી પરંતુ તેમની પાસે તેમના ચુકાદાઓને અમલી બનાવવા સામાજિક દબાણ છે. જોર જબરદસ્તી કરી શકે છે, તેઓ દંડ અને બાયકોટ કરી શકે છે. જયારે શરીયત કોર્ટ પાસે એવી કોઈ શક્તિ નથી કાઝી માત્ર પોતાનો અભિપ્રાય આપી શકે છે.